CELEX: 32018R0277
Language: mt
Date: 2018-02-23 00:00:00
Title: Regolament ta' Implimentazzjoni tal-Kummissjoni (UE) 2018/277 tat-23 ta' Frar 2018 li jemenda r-Regolament ta' Implimentazzjoni (UE) 2015/207 fir-rigward ta' bidliet għall-mudelli għar-rapporti ta' implimentazzjoni għall-għan tal-Investiment għat-Tkabbir u l-Impjiegi u għall-għan tal-kooperazzjoni territorjali Ewropea, kif ukoll għall-mudelli għar-rapport ta' progress u r-rapporti annwali ta' kontroll u li jikkoreġi dak ir-Regolament fir-rigward tal-mudell għar-rapport ta' implimentazzjoni għall-għan tal-Investiment għat-Tkabbir u għall-Impjiegi u r-rapport annwali ta' kontroll

24.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 54/6
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/277
   tat-23 ta' Frar 2018
   li jemenda r-Regolament ta' Implimentazzjoni (UE) 2015/207 fir-rigward ta' bidliet għall-mudelli għar-rapporti ta' implimentazzjoni għall-għan tal-Investiment għat-Tkabbir u l-Impjiegi u għall-għan tal-kooperazzjoni territorjali Ewropea, kif ukoll għall-mudelli għar-rapport ta' progress u r-rapporti annwali ta' kontroll u li jikkoreġi dak ir-Regolament fir-rigward tal-mudell għar-rapport ta' implimentazzjoni għall-għan tal-Investiment għat-Tkabbir u għall-Impjiegi u r-rapport annwali ta' kontroll
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1303/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 (1), u b'mod partikolari l-Artikoli 111(5) u 127(6) tiegħu,
   Wara li kkunsidrat ir-Regolament (UE) Nru 1299/2013 tal-Parlament Ewropew u tal-Kunsill tas-17 ta' Diċembru 2013 dwar dispożizzjonijiet speċifiċi għall-appoġġ mill-Fond Ewropew għall-Iżvilupp Reġjonali għall-għan ta' kooperazzjoni territorjali Ewropea (2), u b'mod partikolari l-Artikolu 14(5) tiegħu,
   Wara li kkonsultat il-Kumitat ta' Koordinament għall-Fondi Ewropej Strutturali u ta' Investiment,
   Billi:
   
               (1)
            
            
               L-Artikolu 52(2)(b) tar-Regolament (UE) Nru 1303/2013 jistabbilixxi li r-rapport ta' progress jivvaluta l-progress li sar għall-kisba tal-istrateġija tal-Unjoni għal tkabbir intelliġenti, sostenibbli u inklużiv, kif ukoll tal-missjonijiet speċifiċi għall-Fondi msemmija fl-Artikolu 4(1) ta' dak ir-Regolament, fost affarijiet oħra jirreferi wkoll għar-rakkomandazzjonijiet speċifiċi għall-pajjiżi.
            
         
               (2)
            
            
               Sabiex tiġi żgurata l-konsistenza mal-Artikolu 52(2)(b) tar-Regolament (UE) Nru 1303/2013, jenħtieġ li r-rakkomandazzjonijiet speċifiċi għall-pajjiżi rilevanti kollha jitqiesu f'din il-valutazzjoni, mhux biss dawk ġodda kif stipulat fil-punt 2(c) tal-Parti I tal-Anness I tar-Regolament ta' Implimentazzjoni tal-Kummissjoni (UE) 2015/207 (3). Konsegwentement, jenħtieġ li l-mudell għar-rapport ta' progress, inkluż fl-Anness I tar-Regolament ta' Implimentazzjoni (UE) 2015/207, jiġi emendat kif xieraq.
            
         
               (3)
            
            
               Sabiex jiġu ċċarati r-rekwiżiti ta' rappurtar relatati mal-implimentazzjoni tal-approċċ integrat għall-iżvilupp territorjali, jenħtieġ li dan li ġej jiġi emendat biex jelenka b'mod espliċitu investimenti territorjali integrati: i) il-mudell għar-rapport ta' progress, kif stabbilit fil-Parti I tal-Anness I tar-Regolament ta' Implimentazzjoni (UE) 2015/207, ii) il-mudell għar-rapporti ta' implimentazzjoni annwali u finali għall-għan tal-Investiment għat-Tkabbir u l-Impjiegi, kif stabbilit fil-Parti B tal-Anness V ta' dak ir-Regolament, iii) il-mudell għar-rapporti ta' implimentazzjoni għall-għan tal-kooperazzjoni territorjali Ewropea, kif stabbilit fil-Parti B tal-Anness X ta' dak ir-Regolament.
            
         
               (4)
            
            
               L-Artikolu 50(2) tar-Regolment (UE) Nru 1303/2013 jipprevedi li d-dejta trażmessa fir-rapport ta' implimentazzjoni annwali għall-Fondi Strutturali u ta' Investiment Ewropej tirrelata mal-valuri għal indikaturi għal operazzjonijiet implimentati bis-sħiħ u wkoll, meta possibbli, fir-rigward tal-istadju ta' implimentazzjoni, għal operazzjonijiet magħżula.
            
         
               (5)
            
            
               Sabiex jiġu simplifikati l-proċeduri ta' rappurtar, tittejjeb iċ-ċertezza tad-dritt għar-rekwiżiti tar-rappurtar u jiġi żgurat li l-monitoraġġ tad-dejta jirriflettu b'mod preċiż il-progress tal-implimentazzjoni attwali, b'mod partikolari għal operazzjonijiet pluriennali jew ta' ħafna proġetti, jenħtieġ li jiġu emendati l-mudelli għal rapporti ta' implimentazzjoni annwali għal programmi implimentati skont l-għan tal-Investiment għat-Tkabbir u l-Impjiegi, kif stabbilit fl-Anness V tar-Regolament ta' Implimentazzjoni (UE) 2015/207, u skont l-għan ta' kooperazzjoni territorjali Ewropea, kif stabbilit fl-Anness X ta' dak ir-Regolament.
            
         
               (6)
            
            
               L-ammonti u l-limiti massimi skont l-Artikoli 70(2)(b) u 98(2) tar-Regolament (UE) Nru 1303/2013 jirrelataw biss ma' appoġġ mill-Fondi u mhux ma' apoġġ totali. Diversi tabelli fl-Anness V tar-Regolament ta' Implimentazzjoni (UE) 2015/207, il-mudell għar-rapporti ta' implimentazzjoni annwali u finali għall-għan tal-Investiment għat-Tkabbir u l-Impjiegi, jirreferu minflok għal appoġġ totali u għaldaqstant jenħtieġ li jiġu kkoreġuti.
            
         
               (7)
            
            
               Il-Parti C dwar “Ir-rapportar sottomess fis-sena 2019 u r-rapport ta' implimentazzjoni finali (l-Artikolu 50(5) tar-Regolament (UE) Nru 1303/2013)” tal-Anness V tar-Regolament ta' Implimentazzjoni (UE) 2015/207 tkopri dawk l-elementi li skont l-Artikolu 50(5) tar-Regolament (UE) Nru 1303/2013 tiġi sottomessa fl-2019 u fir-rapport ta' implimentazzjoni finali, flimkien mal-elementi li għandhom jiġu sottomessi fir-rapporti għal snin oħra. Il-Punt 15 tal-Anness V tar-Regolament ta' Implimentazzjoni (UE) 2015/207 huwa parti mill-Parti B ta' dak l-Anness u għaldaqstant jenħtieġ li tiġi kkoreġuta.
            
         
               (8)
            
            
               L-Artikolu 127(1) tar-Regolament (UE) Nru 1303/2013 jistabbilixxi l-kopertura minima għal kampjuni mhux statistiċi. Madankollu, il-Kolonna C fit-Tabella 10.2 (Riżultati għal verifiki ta' operazzjonijiet) tal-Anness IX tar-Regolament ta' Implimentazzjoni (UE) 2015/207 tistabbilixxi biss l-“Ammont ta' nefqa irregolari fil-kampjun aleatorju”. Għaldaqstant, jenħtieġ li t-Tabella 10.2 tiġi kkoreġuta billi tiddaħħal kolonna oħra li tispeċifika kemm il-perċentwal tal-operazzjonijiet koperti u l-perċentwal tan-nefqa koperta.
            
         
               (9)
            
            
               Il-kunċett ta' “rata ta' erruri residwi” ġie definit fin-Nota 1 ta' qiegħ il-paġna tal-Punt 5.9 tal-Anness IX (Mudell għar-rapport ta' kontroll annwali) tar-Regolament ta' Implimentazzjoni (UE) 2015/207. Madankollu, l-intestatura tal-Kolonna F fit-Tabella 10.2 (Riżultati għal verifiki ta' operazzjonijiet) tagħti definizzjoni differenti u għaldaqstant jenħtieġ li tiġi kkoreġuta.
            
         
               (10)
            
            
               Għall-finijiet ta' ċarezza, minħabba l-korrezzjoni li saret fil-Kolonna C fit-Tabella 10.2 (Riżultati għal verifiki ta' operazzjonijiet) tal-Anness IX tar-Regolament ta' Implimentazzjoni (UE) 2015/207 billi ddaħħlet kolonna ġdida fuq il-kopertura ta' kampjun aleatorju u nota ta' spjegazzjoni f'qiegħ il-paġna tagħha kif ukoll il-korrezzjoni tal-Kolonna F f'dik it-tabella, jenħtieġ li t-Tabella 10.2 (Riżultati għal verifiki ta' operazzjonijiet) tal-Anness IX tinbidel kompletament.
            
         
               (11)
            
            
               Sabiex ikun possibbli li l-miżuri previsti jiġu applikati fil-pront, jenħtieġ li dan ir-Regolament jidħol fis-seħħ fil-jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
         
               (12)
            
            
               Għaldaqstant, jenħtieġ li r-Regolament ta' Implimentazzjoni (UE) 2015/207 jiġi emendat u kkoreġut skont dan,
            
         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) 2015/207 huwa emendat kif ġej:
   
               1.
            
            
               L-Anness I huwa emendat kif ġej:
               
                           (a)
                        
                        
                           il-Punt 2(c) tal-Parti I huwa sostitwit b'dan li ġej:
                           
                                       “(c)
                                    
                                    
                                       Deskrizzjoni tal-kontribuzzjoni tal-Fondi SIE għal rakkomandazzjonijiet speċifiċi għall-pajjiżi rilevanti.”;
                                    
                                 
                     
                           (b)
                        
                        
                           jiddaħħal sottopunt (ca) ġdid taħt il-Punt 5 tal-Parti I:
                           
                                       “(ca)
                                    
                                    
                                       Rigward l-Artikolu 15(2)(a)(i) tar-Regolament (UE) Nru 1303/2013 - Ħarsa ġenerali lejn l-implimentazzjoni ta' azzjonijiet integrati għal żvilupp urban sostenibbli.
                                       <type=&#x2019;S&#x2019; maxlength = 7000 input=&#x2019;M&#x2019;>&#x201D;
                                    
                                 
                     
                           (c)
                        
                        
                           it-titolu tal-Punt 11.1 fil-Parti III huwa sostitwit b'dan li ġej:“11.1   Il-progress fl-implimentazzjoni tal-approċċ integrat għall-iżvilupp territorjali, inkluż l-iżvilupp ta' reġjuni li qegħdin jiffaċċjaw sfidi demografiċi u żvantaġġi permanenti jew naturali, investimenti territorjali integrati, żvilupp urban sostenibbli, u żvilupp lokali mmexxi mill-komunità taħt il-programm operazzjonali”;
                        
                     
         
               2.
            
            
               L-Anness V huwa emendat kif ġej:
               
                           (a)
                        
                        
                           fit-Tabella 3 A fil-Parti A, l-intestaturi tar-ringieli huma sostiwiti rispettivament b'dan li ġej:
                           
                                        
                                    
                                    
                                       “Valur kumulattiv - eżiti li għandhom jitwasslu minn operazzjonijiet magħżula [tbassir ipprovdut minn benefiċjarji]” u
                                    
                                 
                                        
                                    
                                    
                                       “Valur kumulattiv - eżiti mwassla minn operazzjonijiet [kisba attwali]”;
                                    
                                 
                     
                           (b)
                        
                        
                           it-titolu tal-Punt 14.1 fil-Parti B huwa sostitwit b'dan li ġej:“14.1   Il-progress fl-implimentazzjoni tal-approċċ integrat għall-iżvilupp territorjali, inkluż l-iżvilupp ta' reġjuni li qegħdin jiffaċċjaw sfidi demografiċi u żvantaġġi permanenti jew naturali, investimenti territorjali integrati, żvilupp urban sostenibbli, u żvilupp lokali mmexxi mill-komunità taħt il-programm operazzjonali”;
                        
                     
         
               3.
            
            
               L-Anness X huwa emendat kif ġej:
               
                           (a)
                        
                        
                           fit-Tabella 2 fil-Parti A, l-intestaturi tar-ringieli huma sostiwiti rispettivament b'dan li ġej:
                           
                                        
                                    
                                    
                                       “Valur kumulattiv - eżiti li għandhom jitwasslu minn operazzjonijiet magħżula [tbassir ipprovdut minn benefiċjarji]” u
                                    
                                 
                                        
                                    
                                    
                                       “Valur kumulattiv - eżiti mwassla minn operazzjonijiet [kisba attwali]”;
                                    
                                 
                     
                           (b)
                        
                        
                           it-titolu tal-Punt 11.1 fil-Parti B huwa sostitwit b'dan li ġej:“11.1   Il-progress fl-implimentazzjoni tal-approċċ integrat għall-iżvilupp territorjali, inkluż investimenti territorjali integrati, żvilupp urban sostenibbli, u żvilupp lokali mmexxi mill-komunità taħt il-programm dwar il-kooperazzjoni.”
                        
                     
         Artikolu 2
   Ir-Regolament ta' Implimentazzjoni (UE) 2015/207 huwa kkoreġut kif ġej:
   
               1.
            
            
               L-Anness V huwa kkoreġut kif ġej:
               
                           (a)
                        
                        
                           fit-Tabella 8 “L-użu magħmul mill-finanzjament transversali”, il-Kolonni 4 sa 6 huma sostitwiti b'dan li ġej:
                           
                                       “4.
                                    
                                    
                                       5.
                                    
                                    
                                       6.
                                    
                                 
                                       Bħala sehem mill-appoġġ tal-UE għall-assi prijoritajru (%) (3/appoġġ tal-UE għall-assi prijoritarju*100)
                                    
                                    
                                       L-ammont tal-appoġġ tal-UE użat taħt finanzjament transversali abbażi ta' nefqa eliġibbli ddikjarata mill-benefiċjarju tal-awtorità maniġerjali (EUR)
                                    
                                    
                                       Bħala sehem mill-appoġġ tal-UE għall-assi prijoritajru (%) (5/appoġġ tal-UE għall-assi prijoritarju*100)”
                                    
                                 
                     
                           (b)
                        
                        
                           fit-Tabella 9 “Spiża tal-operazzjonijiet implimentati barra miż-żona tal-programm”, il-Kolonni 3 sa 6 huma sostitwiti b'dan li ġej:
                           
                                       “3.
                                    
                                    
                                       4.
                                    
                                    
                                       5.
                                    
                                    
                                       6.
                                    
                                 
                                       L-ammont ta' appoġġ tal-UE li huwa previst li jintuża għall-implimentazzjoni ta' operazzjonijiet barra miż-żona tal-programm abbażi tal-operazzjonijiet magħżula (EUR)
                                    
                                    
                                       Bħala sehem mill-appoġġ tal-UE għall-assi prijoritajru (%) (3/appoġġ tal-UE għall-assi prijoritarju*100)
                                    
                                    
                                       L-ammont tal-appoġġ tal-UE f'operazzjonijiet implimentati barra miż-żona tal-programm ibbażat fuq nefqa eliġibbli ddikjarata mill-benefiċjarju tal-awtorità maniġerjali (EUR)
                                    
                                    
                                       Bħala sehem mill-appoġġ tal-UE għall-assi prijoritajru (%) (5/appoġġ tal-UE għall-assi prijoritarju*100)”
                                    
                                 
                     
                           (c)
                        
                        
                           it-test li ġej jiddaħħal bejn il-Punti 14.6 u 15 u jitħassar bejn il-Punti 15 u 16:
                           “PARTI C
                           
                           IR-RAPPURTAR SOTTOMESS FIS-SENA 2019 U R-RAPPORT TA' IMPLIMENTAZZJONI FINALI (l-Artikolu 50(5) tar-Regolament (UE) Nru 1303/2013)”;
                        
                     
         
               2.
            
            
               it-Tabella “10.2 Riżultati għal verifiki ta' operazzjonijiet” fl-Anness IX hija sostitwita b'dan li ġej:
               “10.2   Riżultati għal verifiki ta' operazzjonijiet
               
                           Fond
                        
                        
                           Numru tal-Programm CCI
                        
                        
                           Titlu tal-programm
                        
                        
                           A
                        
                        
                           B
                        
                        
                           C
                        
                        
                           D
                        
                        
                           E
                        
                        
                           F
                        
                        
                           G
                        
                        
                           H
                        
                        
                           I
                        
                     
                           Ammont f'euro li jikkorrispondi għall-popolazzjoni li minnha ttieħed il-kampjun (4)
                           
                        
                        
                           Nefqa b'referenza għas-sena kontabilistika awditjata għall-kampjun aleatorju
                        
                        
                           Kopertura għall-kampjun aleatorju mhux statistiku (5)
                           
                        
                        
                           Ammont ta' nefqa irregolari fil-kampjun aleatorju
                        
                        
                           Rata totali ta' erruri (6)
                           
                        
                        
                           Korrezzjonijiet implimentati b'riżultat tar-rata totali ta' erruri
                        
                        
                           Rata totali residwa ta' erruri
                        
                        
                           Nefqa awditjata oħra (7)
                           
                        
                        
                           Ammont ta' nefqa irregolari f'infiq ieħor awditjat
                        
                     
                           Ammont (8)
                           
                        
                        
                           % (9)
                           
                        
                        
                           % ta' operazzjonijiet koperti
                        
                        
                           % ta' nefqa koperta
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         Artikolu 3
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' Frar 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 320.
   
      (2)  ĠU L 347, 20.12.2013, p. 259.
   
      (3)  Ir-Regolament ta' Implimentazzjoni tal-Kummissjoni (UE) 2015/207 tal-20 ta' Jannar 2015 li jistabbilixxi regoli dettaljati li jimplimentaw ir-Regolament (UE) Nru 1303/2013 tal-Parlament Ewropew u tal-Kunsill fir-rigward tal-mudelli għar-rapport ta' progress, il-preżentazzjoni tal-informazzjoni dwar proġett maġġuri, il-pjan ta' azzjoni konġunta, ir-rapporti ta' implimentazzjoni għall-Investiment għall-għan tat-tkabbir u l-impjiegi, id-dikjarazzjoni ta' ġestjoni, l-istrateġija tal-awditjar, l-opinjoni tal-awditu u r-rapport ta' kontroll u l-metodoloġija għat-twettiq tal-analiżi tal-ispejjeż imqabbla mal-benefiċċji u skont ir-Regolament (UE) Nru 1299/2013 tal-Parlament Ewropew u tal-Kunsill fir-rigward tal-mudell għar-rapporti tal-implimentazzjoni għall-għan ta' kooperazzjoni territorjali Ewropea (ĠU L 38, 13.2.2015, p. 1).
   
      (4)  Il-kolonna ‘A’ għandha tirreferi għall-popolazzjoni li minnha ttieħed il-kampjun aleatorju (ara l-Artikolu 127(1) tar-Regolament (UE) Nru 1303/2013), jiġifieri l-ammont totali ta' nefqa ddikjarata (kif imsemmi fl-Artikolu 137(1)(a) tar-Regolament (UE) Nru 1303/2013 u u korrispondenti għall-ammonti fil-kolonna (A) tal-Appendiċi 1 tal-kontijiet), wara li jitneħħew l-unitajiet negattivi tal-kampjunar, jekk ikun hemm. Fejn applikabbli, għandhom jingħataw spjegazzjonijiet fit-Taqsima 5.4 hawn fuq.
   
      (5)  Dan jirreferi għal-livelli limiti minimi ta' kopertura stabbiliti fl-aħħar subparagrafu tal-Artikolu 127(1) tar-Regolament (UE) Nru 1303/2013, meta jintuża metodu ta' kampjun mhux statistiku. Ir-rekwiżit ta' 10 % ta' nefqa ddikjarata jirreferi għan-nefqa fil-kampjun, indipendentement mill-użu tas-sottokampjunar. Dan ifisser li l-kampjun għandu jikkorispondi għal minimu ta' 10 % tan-nefqa ddikjarata, iżda meta jintuża s-sottokampjunar, in-nefqa effettivament awditjata tista' fil-fatt tkun inqas.
   
      (6)  Ir-rata totali ta' erruri hija kkalkulata qabel ma jiġu applikati kwalunkwe korrezzjoni finanzjarja b'rabta mal-kampjun awditjat, jew b'rabta mal-popolazzjoni li minnha jkun ittieħed il-kampjun aleotorju. Meta l-kampjun aleatorju jkopri aktar minn Fond jew programm wieħed, ir-rata totali ta' erruri (ikkalkulata) ippreżentata fil-Kolonna ‘E’ tikkonċerna l-popolazzjoni kollha. Fejn tintuża l-istratifikazzjoni, fit-Taqsima 5.7 għandha tingħata aktar informazzjoni skont l-istrat.
   
      (7)  Fejn applikabbli, il-Kolonna ‘H’ tirreferi għan-nefqa awditjata fil-kuntest ta' kampjun kumplimentari.
   
      (8)  Din il-kolonna tirreferi għall-ammont tan-nefqa awditjata u jeħtieġ li tiġi kompluta kemm jekk jiġu applikati metodi tal-kampjunar statistiċi kif ukoll jekk ma jkunux statistiċi. Jekk jiġi applikat is-sottokampjunar skont l-Artikolu 28(9) tar-Regolament (UE) Nru 480/2014, f'din il-kolonna għandu jiġi inkluż biss l-ammont tal-elementi ta' nefqa effettivament awditjati skont l-Artikolu 27 tal-istess Regolament.
   
      (9)  Din il-kolonna tirreferi għall-persentaġġ tan-nefqa awditjata fir-rigward tal-popolazzjoni u jeħtieġ li tiġi kompluta kemm jekk jiġu applikati metodi tal-kampjunar statistiċi kif ukoll jekk ma jkunux statistiċi.”